ΓΡΑΠΤΗ ΕΡΩΤΗΣΗ E-3547/01

υποβολή: Erik Meijer (GUE/NGL) προς την Επιτροπή

(7 Ιανουαρίου 2002)

Θέμα: Αύξηση εγκληματικών δραστηριοτήτων λόγω της αυξήσεως του αριθμού αστικού πληθυσμού αγνώστου ταυτότητας, εθνικότητας, κατοικίας και εισοδήματος

1. Συμμερίζεται η Επιτροπή τις εκτιμήσεις που κάνουν οι δημοτικές αρχές μεγάλων πόλεων εντός των κρατών μελών της ΕΕ σύμφωνα με τις οποίες τα τελευταία χρόνια ένας συνεχώς αυξανόμενος αριθμός των επί μακρόν διαβιούντων σ' αυτές κατοίκων αποτελείται από άτομα αγνώστου ταυτότητας, εθνικότητας, κατοικίας καθώς και εισοδηματικών πηγών·

2. Μπορεί να επιβεβαιώσει η Επιτροπή ότι οι συμφωνίες του Σένγκεν σχετικά με περιοριστική πολιτική για την είσοδο ατόμων εκτός της ΕΕ δεν φαίνεται να οδηγούν σε μείωση του αριθμού αγνώστων σε μεγάλες πόλεις αλλά έχουν κυρίως ως συνέπεια να διαβιούν συνεχώς και περισσότερα άτομα τα οποία αισθάνονται την ανάγκη να καταφεύγουν σε όλα τα μέσα για να διατηρούν άγνωστη την ταυτότητά τους και κατά συνέπεια να μην προβαίνουν στηνποβολή αιτήσεως για χορήγηση ασύλου·

3. Αυτή η αύξηση του αριθμού αγνώστων για τις αρχές κατοίκων δημιουργείται άραγε διότι η έλλειψη νόμιμων εισοδηματικών πηγών και παροχών από εκείνους οι οποίοι δεν διαθέτουν νόμιμους τίτλους παραμονής ή τους έχουν απολέσει δεν τους οδηγεί κατά τα φαινόμενα στο να εγκαταλείψουν την χώρα αλλά στο να καταστούν όσο το δυνατόν αφανείς·

4. Σε ποιο βαθμό, κατά την εκτίμηση της Επιτροπής, η απουσία νόμιμων εισοδημάτων γι' αυτή την αυξανόμενη πληθυσμιακή ομάδα μπορεί να αποτελέσει το λόγο για παράνομες εργασίες, εμπόριο σε απαγορευμένα αγαθά, διαρρήξεις και κλοπές·

5. Μπορεί να επιβεβαιώσει η Επιτροπή ότι είναι κυρίως οι κάτοικοι των μελλοντικών κρατών μελών εκείνοι οι οποίοι, εν αναμονή του 2004, εισέρχονται σε μεγαλύτερο αριθμό στις πόλεις εντός της ΕΕ και αυτό σε μεγάλο ποσοστό γίνεται από άτομα που προέρχονται από εθνοτικές μειονότητες οι οποίες αντιμετωπίζουν δυσκολίες έναντι της εθνικής πλειοψηφίας στην χώρα καταγωγής όπως π.χ. από Τούρκους από τη Βουλγαρία, τσιγγάνους από την Κεντρική Ευρώπη, Αλβανούς από περιοχές εκτός Αλβανίας και Ούγγρους από εδάφη τα οποία παρεχώρησε η Ουγγαρία το 1918·

6. Υπάρχει κατά τη γνώμη της Επιτροπής κάποιος τρόπος να επανέλθουμε στην παλιά κατάσταση όπου ήταν αυτονόητο να είναι γνωστά στις αρμόδιες αρχές η ταυτότητα και τα εισοδήματα των κατοίκων, ασχέτως εάν αυτοί ήταν αυτόχθονες ή αλλοεθνείς, και να ισχύουν και γι' αυτούς οι συνήθεις κανόνες όσον αφορά τις παροχές, τους φόρους, την ασφάλεια και τις ποινές·

Απάντηση του κ. Vitorino εξ ονόματος της Επιτροπής

(7 Μαρτίου 2002)

Είναι αδύνατον να εκτιμηθεί με ακρίβεια οι αριθμός των ατόμων που διαμένουν παράνομα στις μεγάλες πόλεις της Ένωσης. Ωστόσο, από στοιχεία των προγραμμάτων τακτοποίησης κατά τα τελευταία έτη, προκύπτει ότι πολλά από τα άτομα αυτά είναι γνωστά στις αρχές (έχοντας παρατείνει τη διάρκεια της αρχικής θεώρησης εισόδου τους) και έχουν εργασία. Από πρόσφατες μελέτες φαίνεται ότι ο αριθμός ατόμων από τιςποψήφιες χώρες τα οποία εργάζονται νομίμως στην Ένωση είναι σχετικά χαμηλός σε σύγκριση με το συνολικό εργατικό δυναμικό της Ένωσης (περίπου 300 000 συν μέλη οικογενείας = 0,2 % του εργατικού δυναμικού της Ένωσης). Επί πλέον,πάρχει ένας άγνωστος αριθμός μη τεκμηριωμένωνπηκόων χωρών της Κεντρικής και Ανατολικής Ευρώπης (ΧΚΑΕ) οι οποίοι εργάζονται συχνά στα κράτη μέλη σε προσωρινή βάση, ενώ ταυτόχρονα παραβιάζουν τους κανόνες διαμονής αλλάζοντας το σκοπό της διαμονής τους ή παρατείνουν την τρίμηνη χωρίςποχρέωση θεώρησης διαμονή τους. Δενπάρχουν στοιχεία σχετικά με την εθνική καταγωγή των εν λόγω παράνομων εργαζομένων.

Παρά το γεγονός ότι τα μέτρα που έχουν ληφθεί μέχρι σήμερα από τα κράτη μέλη καθώς και στο πλαίσιο της Ένωσης οπωσδήποτε είχαν αποτελέσματα, θεωρείται ότι είναι αναγκαίο να ληφθούν περαιτέρω μέτρα για την καταπολέμηση της παράνομης μετανάστευσης και διαμονής. Για το σκοπό αυτό, η Επιτροπήπέβαλε στο Συμβούλιο και στο Κοινοβούλιο ανακοίνωση για μία κοινή πολιτική κατά της παράνομης μετανάστευσης(1), στην οποία περιλαμβάνεται ένα σχέδιο δράσης με κατάλληλα μέτρα. Όπως ζητήθηκε από το Ευρωπαϊκό Συμβούλιο του Λάακεν της 14ης και 15ης Δεκεμβρίου 2001, το Συμβούλιο βρίσκεται στο στάδιο της έγκρισης του δικού του σχεδίου δράσης το οποίο, σε μεγάλο βαθμό, βασίζεται στην εν λόγω ανακοίνωση.

Επί πλέον, η Επιτροπή θα εκδώσει σύντομα μία άλλη ανακοίνωση σχετικά με ολοκληρωμένη και συνεκτική στρατηγική για τους ελέγχους και τη διαχείριση των συνόρων, η οποία θα βασίζεται στοφιστάμενο κοινοτικό κεκτημένο όσον αφορά τα εξωτερικά σύνορα. Θα περιγράφει τους τρόπους περαιτέρω αύξησης της ικανότητας για την αποτελεσματική αντιμετώπιση των προκλήσεων που δημιουργούν στα εξωτερικά σύνορα της Ένωσης τόσο η παράνομη μετανάστευση όσο και οι δραστηριότητες εγκληματικών δικτύων. Προκειμένου να μειωθεί ο αριθμός των παρανόμως διαμενόντων, οι οποίοι δεν είναι δυνατόν να εντοπισθούν και, επομένως, να επιστραφούν στις χώρες από τις οποίες προέρχονται, η Επιτροπή πρότεινε επίσης να μελετηθεί η σκοπιμότητα ενός ευρωπαϊκού συστήματος αναγνώρισης των θεωρήσεων εισόδου με σκοπό να δημιουργηθεί έγκαιρα ένα μέσο που θα εξασφαλίζει την εισδοχή για διαμονή μικρής διάρκειας και την επιστροφή μετά τη λήξη της θεώρησης. Το Ευρωπαϊκό Συμβούλιο έχει ήδη ζητήσει από το Συμβούλιο να λάβει τα αναγκαία μέτρα για τη δημιουργία ενός τέτοιου είδους συστήματος, στα συμπεράσματά του αριθ. 40 και 42 του Ευρωπαϊκού Συμβουλίου του Λάακεν το Δεκέμβριο του 2001.

Ένα άλλο σημαντικό θέμα, που πρέπει να αντιμετωπιστεί στο πλαίσιο της παράνομης διαμονής, είναι η διαθεσιμότητα μη δηλωμένης εργασίας στην Ένωση. Οι δυνατότητες απασχόλησης στη μαύρη αγορά εργασίας αποτελούν σημαντικό παράγοντα έλξης για παράνομους μετανάστες. Συνεπώς, πρέπει να επιβάλλονται κατάλληλες κυρώσεις στους εργοδότες που απασχολούν παράνομους μετανάστες. Οι κυρώσεις αυτές πρέπει να εστιάζονται ειδικότερα στα οικονομικά οφέλη που αποκομίζουν οι εν λόγω εργοδότες από την απασχόληση παράνομων εργαζομένων.

Η Επιτροπή πιστεύει ότι η εφαρμογή των πολιτικών που έχει ήδη προτείνει και ιδίως μία πιο διαφανής πολιτική για τη νόμιμη μετανάστευση, όπως περιγράφεται στην ανακοίνωσή της για την κοινοτική πολιτική μετανάστευσης(2), παράλληλα με το συντονισμό των πολιτικών που αποσκοπούν στη μείωση των παραγόντων ώθησης στα κράτη καταγωγής, ένα βελτιωμένο και ενισχυμένο σύστημα ελέγχου των εξωτερικών συνόρων της Ένωσης και μεγαλύτερες προσπάθειες για την εφαρμογή της εργατικής νομοθεσίας στα κράτη μέλη, θα οδηγήσουν στη μείωση της παράνομης μετανάστευσης και διαμονής.

(1) COM(2001)672 τελικό.

(2) COM(2000)757 τελικό.